Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: Melléklet a 81/2009. (X. 2.) OGY határozathoz
Paragraph Index: 391

6. Jelenleg az EU-s pályázatok, vagyis az ESZA célcsoportjai között az aktív korúak foglalkoztatásának elõsegítése szerepel prioritásként. Fontos lenne a különféle pályázatokban az idõsödõk és idõsek, mint növekvõ létszámú társadalmi-gazdasági jelentõségû célcsoport megjelenítése létszámának megfelelõ súllyal, illetve szervezeteik számára célirányos pályázatok létrehozása. – a Stratégia céljaival azonos célokért tevékenykedõ civil kezdeményezések és civil szervezetek támogatása 3.3.4. TÁRSADALMI RÉSZVÉTEL ÉS BEVONÓDÁS, KÖZÖSSÉGI MEGBECSÜLTSÉG A társadalmi összetartozás erõsítése Társadalmi részvétel és bevonódás, a tágabb és szûkebb közösségekben megvalósított közéleti, társadalmi és közösségteremtõ tevékenységekkel. A társadalmi összetartozást erõsítve valósul meg a generációk közötti kapcsolatok újjáépítése, a szolidaritás erõsödése, az e-Inclusion, az informatikai lehetõségek kapcsolat- és hálózatépítõ, életminõség-javító használata is. Kutatások, felmérések szükségesek e téren Jelenleg nem áll rendelkezésre elegendõ mennyiségû és minõségû kutatási adat az idõsek társadalmi részvételérõl, enélkül nem garantálható, hogy a fejlesztések célzottsága, tartalma megfelelõen illeszkedik a szükségletekhez. Az információgyûjtés a hazai adottságok mély ismeretén túl lehetõséget ad az adatok nemzetközi összehasonlítására is. A célzott kutatások, vizsgálatok rávilágíthatnak olyan fontos tényekre az idõsek életérõl, amelyek megismerése megfelelõen orientálja az idõspolitika célját, irányát és a beavatkozások mértékét. Átfogó, modern és hatékony idõspolitikai célok eléréséhez ezek együttes egysége jelentheti a komplex támogatást az idõsek bevonódásához. Az idõsödõ és idõs személyek társadalmi megítélésének javulása Fontos kiemelni az önkéntességet, mint a társadalmi integráció egy elemét. Az önkéntes tevékenységek az aktivitás megõrzésén túl hozzájárulnak az idõsödõ és idõs személyek társadalmi megítélésének javulásához, egy õket egyre jobban befogadó társadalom fenntartásához. Az idõsödõ és idõs emberek munkájának elismerése társadalmi nyilvánosság mellett, az élõ hagyományok folytatása is az idõskorúakhoz kapcsolódó pozitív szemléletformálás eszköze. A korábbi kapcsolatok fenntartása, kapcsolatépítés is fontos. A spiritualitás és vallás szerepe A spiritualitás, transzcendencia iránti igény és a vallásgyakorlás fontos védõfaktor a társas támogatás, a társadalmi kohézió szempontjából. Fontos szerepet tölt be a bizalmatlanság csökkentésében, a társadalmi tõke erõsítésében. A mindennapi életvitelben szükséges építeni a szabad vallásgyakorlás adta pozitív hatásokra, a problémákkal való megküzdést és az adaptív konfliktusmegoldást segítõ szerepére. Fejlesztendõ területek

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes